Diari Oficial de la Generalitat Valenciana


Sumari del DOGV 3025, del 01-07-1997 (1997/8712)

ORDRE de 19 de juny de 1997, de la Conselleria d'Agricultura, Pesca i Alimentació, per la qual es modifica l'Ordre de 22 de novembre de 1996, de la Conselleria d'Agricultura i Medi Ambient, per la qual s'estableix un règim de subvencions destinades a fomentar inversions forestals en explotacions agràries a la Comunitat Valenciana i es convoca la concessió d'ajudes per a l'exercici de 1997; i es fan públics l'import global màxim i la línia pressupostària a càrrec de les quals es finançaran aquestes ajudes en l'exercici 1997.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3025

Data del DOGV
:   01-07-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8712


Data del document
:   19-06-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 19 de juny de 1997, de la Conselleria d'Agricultura, Pesca i Alimentació, per la qual es modifica l'Ordre de 22 de novembre de 1996, de la Conselleria d'Agricultura i Medi Ambient, per la qual s'estableix un règim de subvencions destinades a fomentar inversions forestals en explotacions agràries a la Comunitat Valenciana i es convoca la concessió d'ajudes per a l'exercici de 1997; i es fan públics l'import global màxim i la línia pressupostària a càrrec de les quals es finançaran aquestes ajudes en l'exercici 1997. [97/L8712]  
D'acord amb el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i amb el Decret 35/1997, de 26 de febrer (modificat pel Decret 149/1997, de 8 d'abril), del Govern Valencià, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, la gestió dels auxilis econòmics d'àmbit autonòmic, estatal i comunitari corresponents a la política de la conselleria sobre desenvolupament rural i produccions agràries ha passat a dependre de la Direcció General de Desenvolupament Rural i Producció Agrària.  
En l'Ordre de 22 de novembre de 1996 (modificada per l'Ordre de 16 de gener de 1997), de la Conselleria d'Agricultura i Medi Ambient, de foment de les inversions forestals en explotacions agràries, s'estableixen determinades normes de gestió i s'indica que la dotació anual estarà en funció de l'assignació que es fixe en la llei de pressupostos de cada any.  
Per això, d'acord amb les normes de l'article 47 del text refós de la Llei d'Hisenda Pública de la Generalitat Valenciana i amb la Llei 4/1996, de Pressupostos per a l'exercici 1997, i fent ús de les funcions que tinc atribuïdes,  
ORDENE  
Article 1  
Es modifica l'Ordre de 22 de novembre de 1996 (DOGV núm. 2.892, de 18.12.96) en el sentit que, tant en l'articulat i les disposicions de l'ordre com en les bases de l'annex, les referències a la Conselleria d'Agricultura i Medi Ambient han de considerar-se fetes a la Conselleria d'Agricultura, Pesca i Alimentació, i les referències al director general de Desenvolupament Forestal han de considerar-se com a fetes al director general de Desenvolupament Rural i Producció Agrària.  
Article 2  
Les ajudes per a fomentar inversions forestals en explotacions agràries a la Comunitat Valenciana, regulades per l'Ordre de 22 de novembre de 1996, de la Conselleria d'Agricultura i Medi Ambient, es finançaran a càrrec del programa 714.50, Ordenació i Garantia Agrària en el Marc de la PAC, pels imports globals màxims de 691.151.276 pessetes per a la línia 2066 del capítol VII i de 534.905.456 pessetes per a la línia 2065 del capítol IV, dels pressupostos de la Generalitat Valenciana per a 1997. Les quanties esmentades estaran cofinançades en un 75% pel FEOGA-Garantia, en un 12,5% pel Ministeri d'Agricultura, Pesca i Alimentació (MAPA) i en un 12,5% per la Generalitat Valenciana, cosa per la qual les xifres per a cada capítol són les següents:  
Capítol VII.   
FEOGA-G: 691.156.266 PTA;   
MAPA: 437.922.100 PTA;   
Generalitat Valenciana: 729.925.060 PTA  
Capítol IV.   
FEOGA-G: 473.726.352 PTA;   
MAPA: 04.867.318 PTA;   
Generalitat Valenciana: 29.821.463 PTA  
DISPOSICIÓ FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 19 de juny de 1997  
La consellera d'Agricultura, Pesca i Alimentació,  
MARIA ÀNGELS RAMÓN-LLIN I MARTÍNEZ